‘म देशको माटो जोगाउन मात्र मन्त्री परिषद्मा गएको थिएँ । म एक्लैले कति गर्न सकें, त्यसको लेखाजोखा गरौंला । तर मन्त्रिपरिषद्का सदस्यहरुका घृणीत काम देखेर मन्त्री पदप्रति नै वितृष्णा जागेर आयो, उनीहरुका क्रियाकलापले म वास्तवमा लज्जित छु,’ केसीले भने । बर्षौं देखि सत्ताको रस चुस्न पल्केका व्यक्तिहरूको स्वार्थपूर्ण निर्णयको साक्षी बस्नुपर्दा आफूलाई अहिले पनि पीडाबोध भइरहेको उनले बताए । उपप्रधानमन्त्री हुँदा राज्यकोषको कसरी लुट हुँदो रहेछ भनेर आफूले धेरै थोक देखेको तर त्यसको वेलीविस्तार लगाउन समय लाग्ने उनले बताए ।
